
Aminosavak deaminálási és dekarboxilezési reakciói

A legegyszerűbb növényi hormon az etilén, mely a növények növekedésének és fejlődésének sok lépésében részt vesz. Közvetítő szerepet játszik számos biológiaifolyamatban ideértve a magok csírázását, az öregedést, lombhullást, valamint a környezeti stressz hatásokra adott válaszreakciókat, mint például a fizikai sérülésre, rákkeltő hatásra, öntözésre vagy a nehézfémek jelenlétére utaló reakciók.
Az etilén bioszintézisének utolsó lépése az 1-amino-ciklopropán-1-karbonsav (ACCH) átalakítása, melyet az ACC-oxidáz (ACCO) enzim katalizál [1], ami egy aktív centrumában vasat tartalmazó metalloenzim [2].
Funkcionális ACCO modellként választottuk és vizsgáltuk az ACCH reakcióját különböző hem illetve nem-hem típusú ligandumokat tartalmazó katalizátorok jelenlétében. Rendszerünk minden esetben aktívnak és szelektívnek bizonyult. Vizsgálataink célja a fenti rendszerek összehasonlítása illetve részletes reakciókinetikai mérések alapján a mechanizmus(ok) feltérképezése.
[1] P. John, Physiol. Plant., 1997, 100, 583;
[2] Z. Zhang, J. S. Ren, I. J. Clifton, C. J. Schofield, Chem. Biol., 2004, 11, 1383.





